74. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 65 της 18/27 Φεβρ. 1984 (ΦΕΚ Α΄ 21) (Διόρθ. σφαλμ. στο ΦΕΚ Α΄ 39/6 Απρ.  1984) Υποχρεωτικές ελάχιστες απαιτήσεις προς εξασφάλιση συνεχούς ικανότητος και εκσυγχρονισμού των γνώσεων αξιωματικών Ε.Ν. καταστρώματος μηχανής και ασυρμάτου. ΄Εχοντας υπόψη: α)Τις διατάξεις των άρθρ. 7 παρ. Ι και 8 παρ Ι εδάφ. γ' του Νόμ. 1314/83 «Για την κύρωση της Διεθνούς Σύμβασης» για πρότυπα εκπαίδευσης έκδοσης πιστοποιητικών και τήρησης φυλακών των ναυτικών, 1978» (ΦΕΚ 2Α/11.1.83)  β)Την γνωμοδότηση του Συμβουλίου της Επικρατείας, αριθ. 789/1983 με πρόταση του Υπουργού Εμπορικής Ναυτιλίας, αποφασίζουμε: Άρθρ.Ι.-Οι υποχρεωτικές ελάχιστες απαιτήσεις προς εξασφάλιση συνεχούς ικανότητας και εκσυγχρονισμού των γνώσεων πλοιάρχων ΕΝ, αξιωματικών καταστρώματος, μηχανής και ασυρμάτου καθορίζονται ως εξής: Α.Πλοίαρχοι-Αξιωματικοί καταστρώματος. Ι.Κάτοχος διπλώματος πλοιάρχου ή άλλου αξιωματικού καταστρώματος για να διατηρήσει το δικαίωμα προς ναυτολόγηση σε θαλασσοπλοούντα πλοία, πρέπει να διαθέτει: α)Υγειονομική καταλληλότητα και ιδιαίτερα όσον αφορά την όραση και ακοή όπως προβλέπεται από τις διατάξεις του Νόμ. 1131/81 «περί κυρώσεως της υπ’ αριθ. 73 Διεθνούς Συμβάσεως «περί ιατρικής εξετάσεως ναυτικών (ΦΕΚ 39/Α/13.2.81) β)Δωδεκάμηνη τουλάχιστον θαλάσσια υπηρεσία σε θαλασσοπλοούντα πλοία κατά τη διάρκεια της τελευταίας πενταετίας με ειδικότητα πλοιάρχου ή αξιωματικού καταστρώματος ή υπηρεσία δύο χρόνων με πλήρη απασχόληση ως καθηγητή Δημόσιων Σχολών Ε.Ν. ή αρχιπλοιάρχου Ε.Ν. αποδεικνυομένης με επίσημα στοιχεία  2.Εφόσον οι ενδιαφερόμενοι δεν συμπληρώνουν τις προϋποθέσεις της ανωτέρω (β) παραγράφου πρέπει: α)Να παρακολουθήσουν με επιτυχία το αντίστοιχο εκπαιδευτικό πρόγραμμα στο Κέντρο Επιμόρφωσης Στελεχών Εμπορικού Ναυτικού (ΚΕΣΕΝ) ή  β)Να συμπληρώσουν τρίμηνη τουλάχιστον θαλάσσια υπηρεσία σε θαλασσοπλοούντα πλοία σαν υπεράριθμοι αξιωματικοί στη θέση που δικαιούνται σύμφωνα με το κατεχόμενο δίπλωμα. Β.Αξιωματικοί μηχανής. Ι.Κάτοχοι διπλώματος αξιωματικού μηχανής για να διατηρήσουν το δικαίωμα προς ναυτολόγηση σε θαλασσοπλοούντα πλοία, πρέπει να διαθέτουν: α)Υγειονομική καταλληλότητα περιλαμβανομένης και της όρασης και ακοής όπως προβλέπεται από τις διατάξεις του Νόμ. 1131/81 «Περί κυρώσεως της υπ’ αριθ. 73 Διεθνούς Συμβάσεως «περί ιατρικής εξετάσεως ναυτικών» (ΦΕΚ 39Α/13.2. 81)». β)Δωδεκάμηνη τουλάχιστον θαλάσσια υπηρεσία με ειδικότητα αξιωματικού μηχανής κατά τη διάρκεια της τελευταίας πενταετίας ή υπηρεσία δύο χρόνων με πλήρη απασχόληση ως καθηγητή Δημόσιων Σχολών Ε.Ν. ή αρχιμηχανικού Ε.Ν. αποδεικνυομένης με επίσημα στοιχεία ή μηχανικού ναυπηγείων που ασχολείται αποκλειστικά με κατασκευή συντήρηση η επισκευή μηχανών πλοίων. 2.Εφόσον οι ενδιαφερόμενοι δεν συγκεντρώνουν τις προϋποθέσεις της ανωτέρω (β) παραγράφου πρέπει: α)Να παρακολουθήσουν με επιτυχία το αντίστοιχο εκπαιδευτικό πρόγραμμα στο Κέντρο Επιμόρφωσης Στελεχών Εμπορικού Ναυτικού (ΚΕΣΕΝ) ή β)Να συμπληρώσουν τρίμηνη τουλάχιστον θαλάσσια υπηρεσία σε θαλασσοπλοούντα πλοία με ειδικότητα αξιωματικού μηχανής σε υπεράριθμη θέση ανάλογη του κατεχόμενου διπλώματος ή στην αμέσως κατώτερη θέση αξιωματικού  Γ .Αξιωματικοί ασυρμάτου. Ι.Κάτοχοι διπλώματος αξιωματικού ασυρμάτου για να διατηρήσουν το δικαίωμα προς ναυτολόγηση σε θαλασσοπλοούντα πλοία πρέπει να διαθέτουν: α)Υγειονομική καταλληλότητα και ιδιαίτερα όσον αφορά στην όραση, ακοή και ομιλία όπως προβλέπεται από τις διατάξεις του Νόμ. 1131/81 «Περί κυρώσεως της υπ’ αριθ. 73 Διεθνούς Συμβάσεως «περί ιατρικής εξετάσεως ναυτικών (ΦΕΚ 39/Α/ 13.2.81)» β)Δωδεκάμηνη τουλάχιστον θαλάσσια υπηρεσία κατά τη διάρκεια της τελευταίας πενταετίας σε ραδιοεπικοινωνίες με ειδικότητα αξιωματικού ασυρμάτου. 2.Εφόσον οι ενδιαφερόμενοι δεν συγκεντρώνουν τις προϋποθέσεις της ανωτέρω (β) παραγράφου πρέπει να παρακολουθήσουν με επιτυχία σχετικό εκπαιδευτικό πρόγραμμα στο Κέντρο Επιμόρφωσης Στελεχών Εμπορικού Ναυτικού (ΚΕΣΕΝ). Άρθρ.2.-Ι.Για την κατάλληλη προετοιμασία και παροχή ειδικής εκπαίδευσης και γνώσεων ανάλογων με τις σημειούμενες τεχνολογικές εξελίξεις του ναυτικού επαγγέλματος που αναφέρονται στους κανονισμούς ΙΙ/5,111/5 και IV/2 της Διεθνούς Σύμβασης «Πρότυπα, εκπαίδευσης έκδοσης πιστοποιητικών και τήρησης φυλακών των ναυτικών, 1978» (S.T.C.W. 1978) που κυρώθηκε με το Νόμ. 1314/1983, ιδρύονται στο Κέντρο Επιμόρφωσης Στελεχών Εμπορικού Ναυτικού (ΚΕΣΕΝ) τα εξής τμήματα: α.Πλοιάρχων Α, Β και Γ τάξης. β.Μηχανικών Α,Β και Γ τάξης. γ.Ραδιοτηλεγραφητών Α και Β τάξης Εμπορικού Ναυτικού. 2.Στους αποφοιτούντες από τα ιδρυόμενα τμήματα χορηγείται πιστοποιητικό αποφοίτησης που αποτελεί το δικαιολογητικό για την καταχώριση σχετικής θέωρησης στο δίπλωμα ή το ναυτικό τους φυλλάδιο. (Αντί για τη σελ 486,427) Σελ. 486,427(α) Τεύχος Η63-Σελ. 25 19.Ε.γ.74 Διπλώματα και άδειες ναυτικής ικανότητας 19.Ε.γ.74 Διπλώματα και άδειες ναυτικής ικανότητας Διπλώματα και άδειες ναυτικής ικανότητας 19.Ε.γ.74 